stanford-oval/wikipedia huggingface dataset:
ונדי ולוסי
הערות שוליים

↑  דולב אמיתי, לחישות רועמות – הקולנוע החתרני של קלי רייכהארדט, באתר סינמטק תל אביב
↑  Roger Ebert, A girl and her dog on the lonesome road, Roger Ebert, ‏2009
↑  Joel Blackledge, Why Wendy and Lucy remains a vital piece of American cinema, little white lies
1 2 3  Kelly Reichardt's Wendy and Lucy, The Directors Series, ‏2019
↑  Wendy and Lucy (2008), Interiors
1 2 3  Ryan Parker, Wendy and Lucy, Journal of Religion and Film 13, University of Nebraska
1 2  A. O. Scott, Neo-Neo Realism, New York Times Magazine, ‏2009
1 2  Patricia White, Watching Women’s Films, Camera Obscura, 2 24, עמ' 153-161
1 2  Wendy and Lucy - Awards, IMDb
↑  Un Certain Regard, Festival de Cannes
↑  Un Certain Regard: Wendy and Lucy by Kelly Reichardt, Festival de Cannes, ‏2008
↑  Independent Spirit Awards 2009, MUBI
חזית צפון הקווקז

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  חזית
 אירועים ותאריכים
 תקופת הפעילות:  20 במאי 1942 – 20 בנובמבר 1943 (שנה)
 מקים היחידה:  סטבקה
 מלחמות:  מלחמת העולם השנייה
 פיקוד
 מפקדים
 
חזית צפון הקווקז (ברוסית: Северо-Кавказский фронт) הייתה חזית של הצבא האדום, שלחמה במלחמת העולם השנייה.
היסטוריה

חזית צפון הקווקז הוקמה ב-20 במאי 1942 על בסיס חזית קרים והחזית הדרומית. כמפקדה הראשון מונה סמיון בודיוני. החזית ספגה את המתקפה הגרמנית בין יולי לספטמבר במסגרת הקרב על קווקז, וב-4 בספטמבר של אותה שנה פורקה ועל בסיסה הוקמה קבוצת הים השחור. החזית הוקמה מחדש ב-24 בינואר 1943, וכמפקדה מונה איוואן מסלניקוב החזית כללה את הארמיות ה-9 ה-37 ה-44 וארמיית האוויר ה-4, והשתתפה בקרב על קווקז. במאי של אותה שנה עבר איוואן פטרוב לפקד על החזית, ופיקד עליה במהלך קרבות בחצי האי קרץ'. החזית פורקה ב-20 בנובמבר 1943, ועל בסיסה הוקמה ארמיית החוף.
מפקדים

סמיון בודיוני (20 במאי 1942 - 4 בספטמבר 1942)
איוואן מסלניקוב (24 בינואר 1943 - מאי 1943)
איוואן פטרוב (מאי 1943 20 בנובמבר 1943)
הערות שוליים

↑  מקביל לקבוצת ארמיות בצבאות מערביים
חומט גמד

| חומט גמד |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: חולייתנים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: Scleroglossa
משפחה:: חומטיים
סוג:: חומט
מין:: חומט גמד
שם מדעי
 Ablepharus rueppellii ‏גריי, 1839
תחום תפוצה


חוֹמֶט גַּמָּד (שם מדעי: Ablepharus rueppellii) הוא מין לטאה. אורכו מגיע עד 15 ס"מ, והוא הקטן בחומטי הארץ.
מאפיינים

מין זה נפוץ בצפון ומרכז ארץ ישראל בחבל הים-תיכוני, במערב ירדן ובחלקים מסיני. החומט הגמד נפוץ בחורשות אורנים, שאינן משופעות בזוחלים אחרים.
על סמך תצפיות, החומט ניזון מזנבזיף כספי ועכבישים קטנים.
עפעפיו של חומט זה מאוחים, אך הם שקופים לחלוטין והוא רואה דרכם. הזנב ארוך ועדין, ועלול להישבר, אך צומח מחדש. בקיץ הנקבה מטילה 2-3 ביצים ואינה מטפלת בהם.
המין נחשב בעבר כתת-מין של Ablepharus kitaibelii, אך הוגדר טקסונומית מחדש ב-1997, יחד עם תת-מינים נוספים במזרח התיכון והבלקן.
גלריה

חומט גמד (צעיר), הרי יהודה 2014
חומט גמד, עמק החולה 2020
חומט גמד, תל מגידו 2022
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 119-120
הערות שוליים

↑  חומט גמד באתר הרשימה האדומה של IUCN
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
חואן אראנגו

חואן פרננדו אראנגו סאנס (בספרדית: Juan Fernando Arango Sáenz, נולד ב-17 במאי 1980 במרקאי שבוונצואלה) הוא כדורגלן עבר ונצואלי ששיחק בעמדת הקשר ההתקפי. לאראנגו 127 הופעות ו-23 שערים במדי נבחרת ונצואלה, והוא שיאן ההופעות וההבקעות של הנבחרת בכל הזמנים. אראנגו השתתף עם ונצואלה בשישה טורנירים של קופה אמריקה.
קריירת מועדונים

הוריו של אראנגו היגרו למרקאי שבוונצואלה מקולומביה. בנעוריו שיחק במועדון הוונצואלי נואבה קאדיס, ואחר כך במועדון סוליאנוס, עמו העפיל לליגת העל של ונצואלה. בהמשך עבר לקראקס מעיר הבירה, שם שיחק תקופה קצרה והבקיע חמישה שערים ב-19 הופעות, ונרכש בהמשך על ידי מונטריי המקסיקנית, בה שיחק עונה וחצי. בפגרת החורף של עונת 2001/02, עבר אראנגו לפצ'וקה המקסיקנית, שם שיחק עונה וחצי, כאשר בתום עונת 2002 זכה עם פצ'וקה בליגת האלופות של CONCACAF, לאחר ניצחון 1-0 בגמר על מונרקס מורליה המקסיקנית. בעונת 2003/04 שיחק אראנגו בפואבלה המקסיקנית, והבקיע שמונה שערים בעונה זו.
לקראת עונת 2004/05 חתם אראנגו במיורקה מליגת העל הספרדית, שם שיחק חמש עונות רצופות. במרץ 2005 נפצע אראנגו לתקופה ארוכה לאחר התנגשות עם שחקן סביליה חאבי נבארו, כאשר שבר את עצמות הלחיים ובלע את לשונו, וחזר לשחק אחרי חודש. בעונת 2005/06 הבקיע אראנגו 11 שערים והוביל את טבלת המבקיעים של מיורקה. במרץ 2008 הבקיע אראנגו את השלושער הראשון שלו, בניצחון 7-1 על רקראטיבו ולבה, ושיתוף הפעולה שלו בהתקפה עם דני גויסה היה פורה במיוחד, כאשר הבקיעו שניהם ביחד 39 שערים, 12 מהם של אראנגו. עונת 2008/09 הייתה האחרונה של אראנגו במיורקה, וגם בעונה זו הציג יכולת טובה מאוד והבקיע שמונה שערים. אראנגו צבר 183 הופעות ליגה בחמש עונות, החמיץ רק שבעה משחקי ליגה, והבקיע 45 שערים.
עונת 2009/10 הייתה אמורה להיות האחרונה של אראנגו במיורקה, ועל מנת לא לאבד אותו בחינם בתום החוזה, מיורקה מכרה את אראנגו לבורוסיה מנשנגלדבך תמורת 3.6 מיליון אירו, ואראנגו חתם על חוזה לשלוש שנים. בעונתו השלישית בבורוסיה מנשנגלדבך, 2011/12, הבקיע אראנגו שישה שערים ובישל 12, וסייע לקבוצה לסיים במקום הרביעי, דרכו העפילה למוקדמות ליגת האלופות של עונת 2012/13, אך הודחה על ידי דינמו קייב והמשיכה לליגה האירופית. בשלב הבתים של הליגה האירופית הבקיע אראנגו שער שוויון במשחק מול אולימפיק מרסיי שהקנה לגלדבאך נקודה, אך הקבוצה הודחה בשלב 32 הגדולות על ידי לאציו, לאחר תיקו 3-3 בבית, בו אראנגו הבקיע שער יתרון בדקה ה-84, שלא החזיק מעמד, והפסד 2-0 בחוץ. בעונת 2013/14 הבקיע אראנגו מספר שיא של שמונה שערי ליגה עבור גלדבאך, והקבוצה סיימה במקום השישי. בתום עונה זו עזב אראנגו את גלדבאך לאחר חמש עונות, בהן הבקיע 25 שערי ליגה ב-154 הופעות, ושב למקסיקו, כאשר חתם בטיחואנה. אראנגו שיחק במועדון המקסיקני במשך שתי עונות, בהן הבקיע 11 שערי ליגה. באפריל 2015 ספג עונש הרחקה משני משחקים, בעקבות הכאתו של שחקן מונטריי חסוס סבאלה, שנעלמה מעיני השופט אך נקלטה על ידי מצלמות הטלוויזיה.
בינואר 2016 הצטרף אראנגו לניו יורק קוסמוס מליגת ה-MLS. כעבור שנה עזב את ניו יורק קוסמוס וחתם בסוליה מליגת העל הוונצואלית.
קריירה בינלאומית

אראנגו ערך את הופעת הבכורה במדי נבחרת ונצואלה בשנת 1999, ובאותה שנה השתתף בקופה אמריקה 1999, אותו ונצואלה סיימה עם אפס נקודות, כמו גם את קופה אמריקה 2001, שגם בו השתתף אראנגו. בקופה אמריקה 2004 השיגו ונצואלה ואראנגו נקודה אחת. בקופה אמריקה 2007, שנערכה בוונצואלה, הצליחו ונצואלה ואראנגו להעפיל לרבע הגמר, שם הובסו 4-1 על ידי נבחרת אורוגוואי, ואראנגו כבש את שער הכבוד. באותה שנה מונה לקפטן הנבחרת.
בשנת 2011, אראנגו היה שותף להישג השיא של נבחרת ונצואלה, שסיימה את קופה אמריקה 2011 במקום הרביעי. בחצי הגמר אראנגו והנבחרת הפסידו לנבחרת פרגוואי בבעיטות הכרעה לאחר 0-0 בתום 120 דקות. במשחק על המקום השלישי, שהיה משחקו המאה של אראנגו במדים הלאומיים, הובסה ונצואלה 4-1 על ידי נבחרת פרו, ואראנגו הבקיע את השער לוונצואלה.
אראנגו השתתף עם ונצואלה במספר טורנירים של מוקדמות המונדיאל, אך לא הצליח להעפיל מעולם למונדיאל עצמו. במוקדמות מונדיאל 2014, בתיקו 1-1 מול נבחרת בוליביה, שהיה הופעתו ה-116 של אראנגו במדים הלאומיים, הוא הבקיע את שערו ה-22 והפך למלך השערים של נבחרת ונצואלה בכל הזמנים.
בשנת 2015 השתתף אראנגו עם נבחרת ונצואלה בקופה אמריקה 2015, ממנה הודחה ונצואלה בשלב הבתים עם שלוש נקודות.
תארים

עם פצ'וקה:
ליגת האלופות של CONCACAF: 2002
טופולוגיה מושרית

בטופולוגיה, טופולוגיה מושרית (נקראת גם הטפולוגיה היחסית, או טופולוגיית התת-מרחב) היא טופולוגיה על תת-קבוצה של מרחב טופולוגי המתקבלת מהטופולוגיה של מרחב האם. הטופולוגיה המושרית היא הטופולוגיה החלשה ביותר האפשרית כך שהעתקת ההכלה היא רציפה.
יהי X מרחב טופולוגי עם טופולוגיה (אוסף קבוצות פתוחות) O. יהי  \ Y\subset X תת-קבוצה של X. נסמן את הטופולוגיה של Y ב-  \ O_{Y} (זהו אוסף כל הקבוצות הפתוחות בטופולוגיה המושרית).
או בניסוח מילולי:
קבוצה  \ W\subset Y היא קבוצה פתוחה ב- Y אם קיימת קבוצה V פתוחה ב- X  כך ש  \ W=Y\cap V.
קבוצה  \ M\subset Y היא קבוצה סגורה ב- Y אם קיימת קבוצה F סגורה ב- X  כך ש  \ M=Y\cap F.
אפשר לראות שזוהי באמת טופולוגיה על הקבוצה Y, שהתכונות שלה מושרות מהטופולוגיה על X.
מראש, Y יכולה להיות כל תת-קבוצה של X, ולא צריכה להיות דווקא קבוצה פתוחה או סגורה. יתר על כן, קיים אוסף רחב של תכונות של מרחבים טופולוגיים שהם תורשתיים כלומר המרחב X מוריש אותם לכל תת-מרחב שלו. מצד שני, קיימות תכונות רבות שהן לא תורשתיות ותכונות אחרות שהן חצי-תורשתיות (כלומר עוברות רק לתתי מרחב פתוחים או סגורים).
דוגמאות

הטופולוגיה הרגילה על שדה המספרים הרציונליים היא הטופולוגיה המושרית עליהם מהישר הממשי. מהסיבה הזו שדה המספרים הרציונליים "יורש" את המטריקה של הישר הממשי והופכים למרחב מטרי. מצד שני אף על פי שהישר הממשי הוא קשיר, מרחב הרציונליים אינו קשיר- כיוון שמתקיים:  \mathbb {Q} =\left(\ (-\infty ,\pi )\cap \mathbb {Q} \right)\cup \left((\pi ,\infty )\cap \mathbb {Q} \right).
קל לראות שבאופן כללי מטריזביליות היא תכונה תורשתית, בעוד שקשירות היא לא תורשתית, ואפילו לא חצי תורשתיות. כך גם תכונת האוסדורף, ורגולריות הן תכונות תורשתיות, בעוד שנורמליות היא לא תורשתית. קומפקטיות היא חצי תורשתית כי היא עוברת בירושה לכל תת-מרחב סגור. לעומת זאת היא לא תורשתית לחלוטין: לדוגמה  \ (0,1)\subset [0,1]
והקטע הסגור הוא קומפקטי, אך הקטע הפתוח לא קומפקטי.
| טופולוגיה קבוצתית |
| --- | --- | --- |
| מושגי יסוד | מרחב מטרי • מרחב טופולוגי • פונקציה רציפה • הומיאומורפיזם |  |
| בתוך המרחב | קבוצה פתוחה • קבוצה סגורה • פנים • סגור • שפה • סביבה • נקודת הצטברות • קבוצה צפופה • קבוצה דלילה • בסיס • סדרת קושי |  |
| תכונות של מרחבים טופולוגיים | תכונות של מרחבים טופולוגיים |  |
| אקסיומות ההפרדה | T0 •  ‏ T1 • ‏ T2 (מרחב האוסדורף) • T2.5 • מרחב האוסדורף לחלוטין • T3 (מרחב רגולרי) • T3.5 • ‏ T4 (מרחב נורמלי) • T5 • ‏ T6 • מרחב מטריזבילי |  |
| אקסיומות המנייה | С1 •  ‏ С2 •  מרחב ספרבילי |  |
| קומפקטיות | קבוצה קומפקטית • מרחב קומפקטי מקומית • מרחב לינדלף • קבוצה קומפקטית יחסית • מרחב  פרה-קומפקטי |  |
| תכונות נוספות | מרחב שלם • קשירות • מרחב בייר • מרחב פולני |  |
|  ק  |  ק  |  |
| בניות | מרחב מכפלה •  טופולוגיה מושרית • מרחב מנה •  קומפקטיפיקציה (קומפקטיפיקציה חד-נקודתית, הקומפקטיפיקציה של סטון צ'ך) • השלמה |  |
| משפטים | הלמה של אוריסון • משפט טיטצה • משפט המטריזציה של אוריסון • משפט טיכונוף • משפט הקטגוריה של בייר |  |
| דוגמאות | קבוצת קנטור • עקומת הסינוס של הטופולוגים •  מרחב המסרק  •  הישר הארוך  • מישור מור  •  מרחב אוריסון אוניברסלי |  |
| שונות | טופולוגיה חלשה  • תכונה מקומית • אלומה • מרחב כיסוי |  |
 נושאים בטופולוגיה: טופולוגיה קבוצתית • טופולוגיה אלגברית • טופולוגיה גאומטרית  נושאים באנליזה מתמטית:  חשבון אינפיניטסימלי (מונחון) •   אנליזה וקטורית • משוואות דיפרנציאליות רגילות וחלקיות • טופולוגיה קבוצתית וגאומטרית • אנליזה מרוכבת • אנליזה פונקציונלית • תורת המידה
זכויות להט"ב באוסטריה

| --- | --- |

אוסטריה
 מעמד בחוק:  הומוסקסואליות ולסביוּת חוקיות משנת 1971
 טרנסג'נדריות:  טרנסג'נדרים מורשים לשנות את מגדרם ללא צורך בניתוח לשינוי מין
 שירות צבאי:  להט"בים מורשים לשרת בצבא אוסטריה
 הגנה מפני אפליה:  החוק אוסר אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  נישואים חד־מיניים חוקיים משנת 2019
 אימוץ:  זוגות חד־מיניים מורשים לאמץ ילדים משנת 2016
 
 הצבעה על הצהרת האו"ם:  בעד
זכויותיהם של לסביות, הומוסקסואלים, טרנסג'נדרים וביסקסואלים (להט"ב) באוסטריה התקדמו משמעותית במאה ה־21. נישואים חד־מיניים חוקיים באוסטריה משנת 2019, וזוגות חד־מיניים מורשים לאמץ ילדים החל משנת 2016. כמו כן, חוקי המדינה אוסרים אפליה על רקע נטייה מינית או זהות מגדרית.
למרות השפעתה של הכנסייה הקתולית על המדינה, אוסטריה הפכה להיות ליברלית יותר בשנים האחרונות מבחינת דעת הקהל והחוקים העוסקים בנטייה מינית ובזהות מגדרית.
מעמדם של הומוסקסואלים ושל לסביות בחוק

פעילות מינית של אנשים מאותו המין חוקית באוסטריה משנת 1971.
בשנת 2002 התקבלה החלטה של בית משפט במדינה, שקבעה שגיל ההסכמה יהיה זהה עבור הומוסקסואלים והטרוסקסואלים. בעקבות החלטה זו, גיל ההסכמה שונה מ־18 ל־14 עבור הומוסקסואלים, כדי להשוותו לגיל ההסכמה של הטרוסקסואלים.
הכרה בזוגיות חד־מינית

בעקבות החלטה של בית הדין האירופי לזכויות אדם בשנת 2003, אוסטריה הכירה בנישואי חוזה המעניקים לזוגות חד־מיניים זכויות זהות לאלו של זוגות הטרוסקסואלים. כמו כן, המדינה מכירה בזוגיות רשומה החל מ־1 בינואר 2010.
לפני שבית המשפט החוקתי של אוסטריה קבע שנישואים חד־מיניים יהיו חוקיים, הממשלה לא חוקקה חוקים המכירים בנישואים כאלה עקב התנגדותה של מפלגת העם האוסטרית. עם זאת, מפלגת הירוקים העלתה הצעה בנושא לפרלמנט, ובשנת 2015 ארגון בשם "Ehe Gleich!" (מגרמנית: "שוויון בנישואים!") קרא לפרלמנט האוסטרי לשקול להפוך נישואים חד־מיניים לחוקיים. הוגשה גם עתירה נגד החוק, שלא הכיר בנישואים חד־מיניים, אולם עתירה זו נדחתה על ידי בית משפט. ב־21 במרץ 2016 הוגשה עתירה נוספת בעיר לינץ, אך ב־15 באפריל 2016 גם היא נדחתה על ידי בית משפט.
ב־5 בדצמבר 2017 בית המשפט החוקתי של אוסטריה קבע שהאיסור על נישואים חד־מיניים במדינה אינו חוקתי. בינואר 2018 אמר הקנצלר החדש של אוסטריה, סבסטיאן קורץ, שממשלתו החדשה תכבד את החלטת בית המשפט החוקתי ושנישואים חד־מיניים יהפכו לחוקיים במדינה עד 2019. בעקבות פסיקת בית המשפט, נישואים חד־מיניים הפכו לחוקיים באוסטריה ב־1 בינואר 2019, וביום זה נערך טקס החתונה החד־מינית הראשונה במדינה.
אימוץ והורות

ב־19 בפברואר 2013 בית הדין האירופי לזכויות אדם קבע שאזרח הנמצא בזוגיות חד־מינית זכאי לאמץ את הילד הביולוגי של בן או בת זוגו. ב־4 ביולי 2013 הפרלמנט האוסטרי העביר חוק המאפשר לזוגות חד־מיניים לאמץ את הילד של בן או בת הזוג. החוק נכנס לתוקף ב־1 באוגוסט 2013.
בינואר 2015 בית המשפט החוקתי של אוסטריה קבע שחוקי האימוץ הקיימים אינם חוקתיים וקרא לשנותם עד 31 בדצמבר 2015, כך שיאפשרו גם לזוגות חד־מיניים לאמץ ילדים במשותף. ב־30 באוקטובר 2015 שר המשפטים האוסטרי הודיע שאיסור האימוץ על ידי זוגות חד־מיניים לא ייאכף יותר החל מ־1 בינואר 2016, כך שהחלטת בית המשפט תמומש באופן אוטומטי החל ממועד זה.
באוקטובר 2018 בית המשפט החוקתי של אוסטריה קבע שהנהלים העוסקים בסוגיית האימוץ במקרה של סיום מערכת יחסים יהיו זהים עבור זוגות חד־מיניים וזוגות הטרוסקסואלים. לפי קביעה זו, צריכה להיות הכרה מלאה באם המאמצת כהורה בהתאם לנוהלי האימוץ, ועליה לקבל את אותן הזכויות, את אותו היחס ואת אותן החובות שאב הטרוסקסואל היה מקבל, אפילו אם הזוג המאמץ נפרד. טובת הילד חייבת להיות מובטחת בכל הליכי האימוץ, והנהלים חייבים להיות זהים עבור זוגות חד־מיניים וזוגות הטרוסקסואלים.
הגנה מפני אפליה

קוד העבודה הפדרלי של אוסטריה כולל חוקים האוסרים אפליה על רקע נטייה מינית החל משנת 2004, בהתאם לחקיקת האיחוד האירופי. הגנה מפני אפליה על רקע זהות מגדרית אינה כלולה במפורש, אך ממומשת בפועל בהתאם לסעיף "מגדר". בינואר 2017 אוסטריה תחתית הפכה למדינה האחרונה באוסטריה שעדכנה את חוקי האפליה שלה כך שיאסרו אפליה על רקע נטייה מינית באספקת מוצרים ושירותים. אפליה כזו אסורה בכל המדינות האחרות באוסטריה עוד מלפני כן.
ב־1993 נחקק חוק הקובע שעל המשטרה להימנע מכל פעולה שעלולה להתפרש כאפליה על רקע נטייה מינית. ב־1998 העיר בלודנץ אימצה הצהרה סמלית נגד אפליות, הכוללת אפליה על רקע נטייה מינית. החל משנת 2002, בעיר וינה קיים חוק המגן על בני נוער מפני אלימות או אפליה על רקע נטייתם המינית. החוקה הפדרלית של אוסטריה מגינה על כל האזרחים במידה שווה, אם כי מספר פסקי דין של בית המשפט החוקתי אימתו שההגנות הללו לא תמיד נאכפות.
בשנת 2015 הפרלמנט האוסטרי אישר תיקונים לקוד הפלילי, שלפיהם אלימות והסתה על רקע נטייה מינית נחשבות לפשעי שנאה. התיקונים נכנסו לתוקף ב־1 בינואר 2016.
טרנסג'נדריות ושינוי מגדר

טרנסג'נדרים באוסטריה מורשים לשנות את מגדרם החוקי כך שיתאים לזהותם המגדרית. אין חובה לעבור ניתוח לשינוי מין לשם כך.
ב־14 במרץ 2018 בית המשפט החוקתי של אוסטריה קבע שאזרחים המגדירים עצמם כאינטרסקס (כלומר, אינם זכר ואינם נקבה מבחינה ביולוגית) יוכלו להשאיר את שדה המגדר בתעודת הלידה שלהם ריק, או לשנותו ל"אינטרסקס", "אחר" או "X". כמו כן, בית המשפט קבע שהתערבויות רפואיות במינם הביולוגי של תינוקות ושל ילדים אינן חוקתיות ושיש להימנע מהן ככל האפשר. לפי קביעה זו, התערבויות רפואיות כאלו יכולות להיות מוצדקות רק במקרים יוצאי דופן, למשל כאשר יש סכנה לחיים. פסק הדין הסופי פורסם ב־29 ביוני 2018 ונכנס לתוקף באופן מיידי.
שירות צבאי

להט"בים מורשים לשרת בצבא אוסטריה באופן גלוי, כלומר מבלי שייאלצו להסתיר את נטייתם המינית או את זהותם המגדרית.
החל משנת 2014, אוסטריה אפשרה לטרנסג'נדרים לשרת באופן גלוי בכוחות הצבא שלה.
טיפולי המרה

ביוני ויולי 2018 ביקרה עמותת הלהט"ב "HOSI" זלצבורג את העמותה הנוצרית האולטרה-שמרנית "TeenSTAR" בטענתה כי "הומוסקסואליות נחשבת לבעיית זהות וסטייה". הקבוצה הציעה לקטינים טיפולי המרה בכך שלימדה אותם כי הנטייה המינית "ניתנת לשינוי" באמצעות שילוב של טיפול, קבוצות עזרה עצמית וטיפול פסטורלי, כפי שדווח בעיתון זלצבורגר נחריכן. חבר המועצה הלאומית מריו לינדנר (המפלגה הסוציאל-דמוקרטית האוסטרית) הגיש בקשה פרלמנטרית לתשובה משר החינוך לשעבר, היינץ פאסמן, על דברי העמותה. שאלה פרלמנטרית נוספת הושקה על ידי חברת המועצה אווה דיזזיץ' (מפלגת הירוקים).
באוקטובר 2018 אסרה מנהלת החינוך בזלצבורג על קיום סדנאות טיפולי ההמרה של עמותת "TeenSTAR" עד לתוצאה של הסקירה. אף על פי שמשרד החינוך הודיע על איסור התאחדות העמותה, ועל צו עד חג המולד 2018, נכון לפברואר 2019, לא פורסם שום צו, והעמותה המשיכה לעבוד בבתי ספר. באפריל נאסרה סופית התאחדותה.
בדצמבר 2018 הוגשה לפרלמנט החלטה הקוראת לאסור על טיפולי המרה בקטינים על ידי מריו לינדנר. תחילה נמנעה ועוכבה ההצבעה על ידי קואליציית מפלגת העם האוסטרית ושלטון מפלגת החירות האוסטרית. עם זאת, בהצבעה ב-13 ביוני 2019, המועצה הלאומית אישרה את ההחלטה. המפלגה הסוציאל-דמוקרטית האוסטרית, NEOS – אוסטריה החדשה והפורום הליברלי, מפלגת "JETZT", שני החברים העצמאיים ומפלגת העם האוסטרית הצביעו כולם להחלטה בעד ההצבעה כאשר מפלגת החירות האוסטרית התנגדה. ב-2 ביולי 2019, המועצה הלאומית אישרה את ההחלטה בהצבעה סופית. בהצבעה זו הצביעה מפלגת החירות האוסטרית בעד גם כן בנימוק כי "תמיד יש לתת עדיפות לילדים ולמתבגרים". ההחלטה קראה לממשלת אוסטריה "להגיש באופן מיידי למועצה הפדרלית הצעת חוק ממשלתית האוסרת על שימוש בקטינים בטיפולי המרה וטיפול מתקדם" על ידי קביעת מועד לפני הקיץ. כעת, איסור על טיפולי המרה ממתין לאישור.
סדר יום ציבורי > בפוליטיקה

ב־1995 בית הדין הבינלאומי לזכויות אדם יזם דיון פוליטי בנושא האפליה והרדיפה של להט"בים באוסטריה. לאחר מכן נערכו הדיונים הפרלמנטריים המשמעותיים הראשונים בסוגיה זו, ביוזמת מפלגת הפורום הליברלי שהתנגדה בתקיפות לאפליית הומוסקסואלים, שבה בעת הייתה קיימת בסעיף 209 של חוק העונשין האוסטרי. מפלגת הפורום הליברלי תמכה גם בשוויון מוחלט לאזרחים חד־מיניים, כולל נישואים ואימוץ ילדים. סעיף 209 בחוק העונשין האוסטרי קבע גיל הסכמה גבוה יותר לגברים הומוסקסואלים (18), בעוד שגיל ההסכמה עבור הטרוסקסואלים ולסביות היה 14. המפלגה הסוציאל-דמוקרטית האוסטרית וכן מפלגת הירוקים הביעו גם הן תמיכה ביחס שווה לזוגות חד־מיניים.
לאחר שמפלגת הפורום הליברלי לא הגיעה לסף 4% האלקטורים בבחירות 1999, המפלגה הסוציאל-דמוקרטית ומפלגת הירוקים החלו לקדם את הסוגיה הזו. המפלגה הסוציאל-דמוקרטית קיבלה החלטה בסוגיית היחס השווה לזוגות חד־מיניים במהלך הכנס הדו־שנתי שערכה: הועלתה הצעה להסדרת זוגיות רשומה המתירה לזוגות חד־מיניים, בין היתר, לאמץ את הילד הביולוגי של בן או בת הזוג. בשנת 2004 מפלגת הירוקים הציעה לאפשר לזוגות חד־מיניים נישואי חוזה שיוסדרו באופן הדומה להצעתה של המפלגה הסוציאל-דמוקרטית.
עם זאת, ההתקדמות בחקיקת החוקים הייתה מצומצמת. בשנת 1998 אוסטריה החלה להכיר בזכותם של האזרחים להימנע ממסירת עדות נגד בן או בת הזוג שלהם, גם כאשר מדובר בזוגות חד־מיניים, בהתאם לתיקון הקוד הפלילי. ביוני 2002 בית המשפט החוקתי של אוסטריה ביטל את סעיף 209 בקוד הפלילי, מה שהוביל להוספת סעיף 207b כתחליף בעקבות הצעת הקואליציה של מפלגת העם האוסטרית ומפלגת החירות האוסטרית. סעיף 207b הוריד את גיל ההסכמה ל־14 עם הפרש גילאים שאינו גדול מ־3 שנים בין מקיימי יחסי המין. סעיף זה אוסר גם לקיים יחסי מין עם קטין מתחת לגיל 16 בתמורה לתשלום או לגמול. בעקבות החלטת בית הדין האירופי לזכויות אדם בשנת 2003, זוגות חד־מיניים החלו לקבל את אותן הזכויות של זוגות הטרוסקסואלים במסגרת נושאי חוזה. בשנת 2005 מפלגת הירוקים הביעה תמיכה נחרצת בזוגיות רשומה לזוגות חד־מיניים במהלך קמפיין הבחירות שערכה בווינה. ב־26 ביולי 2006 נישואים חד־מיניים הוכרו בפעם הראשונה על ידי המדינה, כאשר אנג'ליקה פראסל, אישה טרנסקסואלית עם שני ילדים, קיבלה אישור מבית המשפט החוקתי לשנות את מגדרה החוקי לנקבה, בעוד שהיא עדיין נשואה לאשתה.
קארין גסטינגר, שרת המשפטים האוסטרית וחברה לשעבר במפלגת הברית למען עתיד אוסטריה, נאבקה למען זכויותיהם של זוגות חד־מיניים בתחומי השיכון והטיפול הרפואי בדצמבר 2005. עם זאת, המאבק לא הצליח בסופו של דבר.
רוב התומכים בזכויות הלהט"ב באוסטריה התקשו להאמין שהקואליציה של השמרנים והסוציאל-דמוקרטים ב־2007 תוביל לצעדים משמעותיים ומהירים למען שוויון הזכויות. אף על פי ששרת המשפטים, מריה ברגר מהמפלגה הסוציאל-דמוקרטית, הצהירה על כוונתה לקדם את זכויות הלהט"ב במדינה, היא ציפתה להתנגדות כבירה מצד מפלגת העם האוסטרית השמרנית, משום שמצבה בממשלה היה זהה למצבה של שרת המשפטים הקודמת גסטינגר.
יתר על כן, מריה פקטר, שכיהנה כיו"ר הוועדה הפרלמנטרית של הרשות השופטת וכשרת הפנים מטעם מפלגת העם האוסטרית, הביעה מספר פעמים את התנגדותה לזוגיות רשומה עבור זוגות חד־מיניים. למרות ההתנגדות, זוגיות רשומה אושרה בדצמבר 2009 ברוב של 110–64 מחוקקים.
מפלגות שמרניות, בהן מפלגת העם האוסטרית ומפלגת החירות האוסטרית, נוטות להתנגד לזכויות להט"ב.
סדר יום ציבורי > פוליטיקאים להט"בים מוצהרים

באוסטריה, פוליטיקאים להט"בים מוצהרים כוללים את אולריקה לונאצק, מנהיגת מפלגת הירוקים לשעבר וסגנית נשיא הפרלמנט האירופי. לונאצ'ק נבחרה למועצה הלאומית בשנת 1999, ונשארה חברה בה עד 2009. בשנת 2009, היא הפכה לחבר הפרלמנט האירופי הלסבית המוצהרת הראשונה. היא פרשה מהפוליטיקה בשנת 2017. בשנת 2017 הפך מריו לינדנר (SPÖ) לפוליטיקאי ההומוסקסואל הראשון שנבחר למועצה הלאומית. גרלד גרוש, חבר המועצה הלאומית בין השנים 2008–2013 ומנהיג המפלגה של הברית לעתיד אוסטריה בין השנים 2013–2015, יצא מהארון כהומוסקסואל בשנת 2013 רגע לפני פרישתו מהפוליטיקה בשנת 2015. חברת המועצה הפדרלית אווה דזידזיץ' (מפלגת הירוקים) וחברת בקהילת Gemeinderat ו-Landtag של וינה פייקה אל-נגאשי (ירוקים) שתיהן לסביות. באפריל 2019 נבחר גאורג דג'ונדה (SPÖ) כראש העיר ההומוסקסואל הראשון באוסטריה, בעיר אוברנדורף ביי זלצבורג.
ביוני 2019 יצאה מהארון שרת החינוך, המדע והמחקר איריס אליסה ראוסקאלה כלסבית והודיעה כי היא נשואה לאישה, ובכך, הפכה לשרה הלהט"בית הגלויה הראשונה בממשלת אוסטריה.
מאז הבחירות הלאומיות 2019 שבעה פוליטיקאים במועצה הלאומית הם הומוסקסואלים מוצהרים. המפלגה הירוקה כוללת את המספר הגבוה ביותר של נציגי הלהט"ב עם ארבעה פוליטיקאים (אווה דזידזיץ', פייקה אל-נגאשי, דייוויד סטגמולר ומרי דיסוסקי). לצד יאניק שטי מהמפלגה הליברלית (NEOS), ישנם גם שני פוליטיקאים הומואים גלויים ממפלגת העם האוסטרית השמרנית, ניקו מרצ'טי ומרטינה קאופמן.
סדר יום ציבורי > מחלוקות

הועלו ספקולציות רבות באשר לנטייתו המינית של ירג היידר, ששלט במפלגת החירות האוסטרית הימנית בשנת 1986 ומאוחר יותר הקים את המפלגה "הברית למען עתיד אוסטריה", המתונה יותר ממפלגת החירות (אף על פי שגם היא שמרנית בנושאים חברתיים). המחלוקת נמשכה לאחר מותו של היידר בתאונת דרכים ב־11 באוקטובר 2008. בשנת 2009 בית משפט אוסטרי הוציא צו שאסר פרסומים בנושא בשל "הפרת זכויות אישיות והזכות לפרטיות של ד"ר ירג היידר", לאחר שפורסמו טענות שלפיהן היידר לא היה הטרוסקסואל.
סדר יום ציבורי > אירועי הקהילה הגאה

הקהילה הגאה מפותחת בכל הערים הגדולות יותר במדינה כגון וינה, לינץ, אינסברוק, זלצבורג וגראץ. בכל שנה עיריית וינה מארגנת מצעד גאווה בשם, "Regenbogenparade" (מגרמנית: "מצעד הקשת").
סדר יום ציבורי > ארגוני להט"ב

ארגוני הלהט"ב הגדולים במדינה כוללים את "HOSI Wien" שנוסד בשנת 1979 והוא העמותה הוותיקה והגדולה ביותר של אוסטריה, פורם הלסביות, ביסקסואלים והומוסקסואלים האוסטרי (ALGF) שהיה פעיל מאז שנות ה-90 ואפרו קשת אוסטריה (ARA), הארגון הראשון של מהגרי להט"ב מאפריקה באוסטריה.
טבלת סיכום

| קריטריון> מעמדם של הומוסקסואלים ושל לסביות בחוק | כן / לא> מעמדם של הומוסקסואלים ושל לסביות בחוק | כן / לא> מעמדם של הומוסקסואלים ושל לסביות בחוק | הערות> מעמדם של הומוסקסואלים ושל לסביות בחוק |
| --- | --- | --- | --- |
| הומוסקסואליות ולסביוּת חוקיות |  |  | משנת 1971 |
| גיל ההסכמה שווה |  |  | משנת 2002 |
הומוסקסואליות אינה מסווגת כהפרעה נפשית: 
הכרה בזוגיות חד־מינית
| הכרה בנישואי חוזה |  |  | משנת 2003 |
| הכרה בזוגיות רשומה |  |  | משנת 2010 |
| הכרה בנישואים חד־מיניים |  |  | משנת 2019 |
אימוץ והורות
התרת אימוץ ללהט"בים יחידים: 
| התרת אימוץ ילד של בן או בת הזוג |  |  | משנת 2013 |
| התרת אימוץ לזוגות חד־מיניים |  |  | משנת 2016 |
הכרה בהורות משותפת בתעודות הלידה של ילדים של זוגות חד־מיניים: 
| גישה להפריה חוץ־גופית עבור זוגות לסביות |  |  | משנת 2014 |
| התרת פונדקאות לזוגות הומוסקסואלים |  |  | בלתי חוקי עבור כל הזוגות, ללא קשר לנטייה מינית |
טרנסג'נדריות ושינוי מגדר
| מתן אפשרות לשינוי המגדר במסמכים ממשלתיים |  |  | משנת 2009 |
| הכרה במגדר שלישי במסמכים ממשלתיים |  |  | משנת 2018 |
| מניעת התערבויות רפואיות במינם הביולוגי של ילדים המוגדרים כאינטרסקס |  |  | משנת 2018 |
הגנה מפני אפליה
|  | על רקע נטייה מינית | על רקע זהות מגדרית |  |
| חוקים נגד אפליה במקומות עבודה |  |  | משנת 2004 |
| חוקים נגד אפליה באספקת מוצרים ושירותים |  |  | בכל המדינות החל משנת 2017 |
חוקים נגד אפליה בכל התחומים (כולל אפליה בלתי ישירה והסתה): 
הגנה מפני אלימות
|  | על רקע נטייה מינית | על רקע זהות מגדרית |  |
| הגנה מפני פשעי שנאה |  |  | חוק פשעי השנאה של אוסטריה כולל פשעים שנעשו על רקע נטייה מינית החל משנת 2016 |
שונות
להט"בים מורשים לשרת בצבא: 
| טיפולי המרה אסורים עבור קטינים |  |  | ממתין לאישור |
| גברים המקיימים יחסי מין עם גברים מורשים לתרום דם |  |  | מאז 2019 אפשרי לאחר תקופת דחייה של שנה |